經數: 一九七三

經名: 廬山蓮宗寶鑑卷第四

頁數: 三二一

上	欄

十三矣. 時至欲□骨于松林之下. 卽嶺爲墳

與土木同狀. 此古人之禮汝等勿違. 苟使神

理不昧. 庶達其誠. 大哀世尊亦當祐之. 以道

言訖而逝. 門人與□陽太守及官屬. 奉全軀

菩于西嶺. 壘石而塔焉. 安帝謚廬山尊者鴻

□大卿白蓮社主凝寂之塔. 謝靈運立碑以

銘其德. 張野序之. 有匡山集十卷行于世

遠祖師歷朝謚號

晉安帝義熙年謚廬山尊者鴻□大卿白蓮社

主

唐大中戊辰年謚辯覺大師

南唐昇元三年謚正覺大師

宋太平興國三年謚□悟大師

宋乾道二年謚等遍正覺□悟大法師

明敎大師題遠祖師影堂記

遠公事○. 學者雖見而1鮮能盡之. 使世不昭

昭見先賢之德亦後學之過也. 予讀高僧傳

蓮社錄. 及九江新舊錄. 最愛遠公六事. 謂

可以勸乃引而釋之. 列之其影堂以示來者.

陸修靜異敎學者而送過虎溪. 是不以人而

棄言也. 陶淵明耽□于酒而與之交者. 蓋簡

小節而取其達也. 跋陀高僧以顯異被□而

延且譽之. 蓋重有識而矯嫉賢也. 謝靈運以

心雜不取. 而果2歿於刑. 蓋識其器而愼其終

也. 盧循欲叛而執手心舊. 蓋自信道也. 桓

玄震威而抗對不屈. 蓋有大節也. 大凡古今

人情莫不畏威. 而苟[&FFFF]#忘義而避疑好名而

昧實. 黨勢而忍孤飾行而畏累. 自是而非人.

孰有道尊一代爲賢者. 師肯以片言而從人

中	欄

乎. 孰有宿稟勝德爲行耿潔. 肯交醉鄕而高

其達乎. 孰有屈人師之. 尊禮斥逐之. 客而

伸其賢乎. 孰有拒盛名之士. 不與於敎而克

全終乎. 孰有義不避禍敦睦故舊而信道乎.

孰有臨將帥之威在殺罰暴虐之際. 守道不

撓而存其節乎. 此故遠公識量廣大獨出於

古今. 若夫荷負至敎廣大聖道. 垂裕於天人

非蒙乃能盡之. 其聖歟賢耶偉乎. 大塊噫氣

六合風淸. 遠公之名聞也. 四海秋色神山中

聳. 遠公之淸高也. 人龍僧鳳長揖巢許. 遠公

之風軌也. 白雲丹壑玉樹瑤草. 遠公之棲處

也. 蒙後公而生雖慕且恨也. 瞻其遺像稽首

作禮. 願以弊文書于屋壁

廬山十八大賢名氏

遠公祖師(諱慧遠姓賈氏雁門樓煩人)

永法師(諱慧永姓繁河內人)

持法師(諱慧持遠公弟也與兄俱事道安法師)

生法師(諱道生出魏氏鉅野人客居彭城世衣冠)

佛陀耶舍尊者(此云覺明□賓國婆羅門種)

佛陀跋陀羅尊者(此云覺賢甘露飯王之裔)

叡法師(諱慧叡冀州人)

順法師(諱曇順黃龍人)

敬法師(諱道敬琅□王氏隨祖疑之守江州)

□法師(諱曇□河東人童子出家不知姓氏)

○法師(諱道○穎川陳氏)

詵法師(諱曇詵廣陵人不知姓氏)

劉遺民(諱程字子仲思彭城聚里人漢楚元王之後)

下	欄

散騎常侍雷公(諱次宗字仲倫南昌人)

太子舍人宗公(諱九字少文南陽人)

治中張公(諱野字[&FFFF]#民)

散騎常侍張公(諱詮字秀3碩[&FFFF]#民族也)

通隱處士周公(諱續之字道祖雁門廣武人)

貫休禪師題十八賢影堂詩

白藕池邊舊影堂. 劉雷風骨盡龍章. 共輕天

子諸侯貴. 惟愛君師一法長. 陶令醉多招不

得. 謝公心亂入無方. 何人到此思高□. 風點

○痕過短牆

辯遠祖成道事

禮記曰. 先祖無美而稱之者是誣也. 有善而

4不知者是不明也. 知而不傳者是不仁也. 此

三者君子之所恥也. 噫在吾學佛之徒豈不

然耶. 吾祖遠公行位昭昭功德廣大. 愚□與

其敎爲末流之裔. 不肖孤陋學淺才疏未能

紹襲先宗實. 乃有孤慈[&FFFF]#嘗讀明敎記不亦

甚□乎. 又嘗觀石室琇禪師通論云. 去孔子

百年而有孟軻. 是時孔子之道幾衰焉. 軻於

是力行其道而振起之. 伏自佛敎東流凡三

百年. 而有遠公. 是時沙門□盛. 然未有特

立獨行憲章懿範. 爲天下宗師如遠公者. 佛

道由之始振. 蓋嘗謂遠公有大功於釋氏. 猶

孔門之孟子焉. 與高僧朝士同修淨社. 道動

帝王法流天下. 後之所習念佛者. 不知吾祖

之本末失其源流. 多見世之薄福闡提輩. 僞

撰廬山成道記. 裝飾虛辭盡是無根之語. □

惑善信遍傳在人耳目. 逮今不能改革. 予乃

經數: 一九七三

經名: 廬山蓮宗寶鑑卷第四

頁數: 三二二

上	欄

參考大藏弘明集高僧傳. 察其詳要略擧七

事. 以破群惑識者鑒之. 遠公禮太行山道安

法師出家. 妄傳師□檀尊者一□也. 妄以

道安爲遠公孫者二□也. 遠公三十年影不

出山足不入俗. 妄謂白莊劫擄者三□也. 晉

帝三召遠公稱疾不赴. 妄謂賣身與崔相公

爲奴者四□也. 道安臂有肉釧. 妄1謂遠公

者五□也. 臨終遺命露骸松下. 全身2菩西嶺

見在凝寂塔可證. 妄謂遠公乘彩船升兜率

者六□也. 道生法師虎丘講經. 指石爲誓石

乃點頭. 妄謂遠公者七□也. 悲夫世之姦□.

不知祖師實德道. 聽途說妄裝點許多不遜

之事. 播醜於後世取笑於四方. 謗萬聖德. 識

者見之不察其所由. 得不輕侮於吾祖師耶.

豈非出佛身血五逆罪乎. 嘗觀宋元嘉中僧

才觀惠嚴謝靈運□涅槃經. 增損其辭. 因夢

神人訶之曰. 敢以凡情輕萬聖典. 觀等懼而

止. 又惠琳以才學幸帝. 時號黑衣宰相. 自著

白黑論毁佛敎. 卽感惡疾膚肉□爛而死. 夫

如是則妄造祖師傳記. 三途地獄可不懼乎.

凡吾同志3詳審遠公實跡. 從本至末痛告諸

方. 光揚祖道庶先聖之屈於斯雪矣

壁谷釋曇鸞大師

4師雁門人也. 少遊五臺. 5感其靈異6自誓出

俗. 三乘頓漸具7陶文理. 又嘗抱疾行至汾

州. 俄見雲陰□盡天門洞開. 六欲階位上下

重遍. 鸞方瞬目疾乃隨8愈鸞於是切用心佛

道常如不及. 開蒙誘俗無間遠邇. 初鸞好爲

術學聞陶隱居. 得長生法涉遠就之. 陶以仙

中	欄

經十卷授鸞. 鸞躍然自得以爲神仙之術其

必然也. 後還洛下遇菩提留支意頗得之. 問

支曰. 佛道有長生乎. 其能□老爲不死乎. 支

笑而對曰. 長生不死吾佛道也. 卽以觀無量

壽經授之曰. 汝可誦此. 則三界無復生六道

無復往盈虛消息吉凶成敗. 無得而生其爲

壽也. 有劫石焉有河沙焉. 沙石之數有極. 壽

量之數無期. 此吾金仙氏長生也. 鸞承其語

驟起深信. 遂焚所學仙經. 而專觀經焉. 每於

觀經得其義理. 修三福業想像九品. 雖云寒

暑之變疾病之來不懈于始念. 魏主憐其志.

尙又嘉其自行化他. 道業弘廣號爲神鸞. ○

住幷州大嚴寺. 未幾移住汾州玄中寺. 一夕

鸞正持誦. 一梵僧軒□後來. 入其室曰吾龍

樹也. 所居淨土. 以汝有淨土之心故來見汝.

鸞曰. 何以敎我. 樹曰. 已去不可及未來未可

追現在今何在. 白駒難與回言訖而失. 鸞以

所見勝異必知死生之期屆矣. 卽集弟子數

百人盛陳敎誡言. 其四生役役其止無日. 地

獄諸苦不可以不懼. 九品淨業不可以不修

因. 令弟子齊聲高唱阿彌陀佛. 鸞乃西向瞑

目頓□而示滅. 是時道俗同聞管絃絲竹之

聲由西而來. 良久及寂

天台智者大師

師諱智□. 字德安. 姓陳氏. 穎川人. 母徐氏

夢香煙五彩繞身有孕. 誕生之日神光煥室.

目有重瞳眉分八彩. 孩幼見像卽禮. 逢僧必

拜. 十八歲投湘州果願寺出家. 誦法華經兼

通律藏. 性樂習禪遂往大蘇山禮慧思禪師

下	欄

北面事焉. 思師一見乃曰. 昔日靈山同聽法

華. 宿緣所追今復來矣. 因授與法華三昧. 三

七日誦經至於藥王本事品. 是眞精進是名

眞法供養. 至此句時身心豁然. 寂而入定. 照

了法華. 若曦和臨於萬象. 達諸法相如淸風

遊於太虛. 將證白師. 師曰. 非汝不證. 非吾莫

識. 汝所證者是法華三昧前方便得旋陀羅

尼. 汝於說法人中最爲第一. 後弘法□都屈

伏時匠. 晩入天台降魔進行. 化緣旣息. 於

新昌大石像前示疾告滅. 弟子請問生方乃

曰. 吾諸師友皆從觀音而來迎我. 及夜侍人

見有佛至倍大石像. 臨終說諸法門令唱無

量壽經及觀經題目. 乃顧大衆合掌讚曰. 四

十八願莊嚴淨土. 華池寶樹易往無人. 火車

相現一念改悔尙得往生. 肉戒定熏修聖行

道力實不唐捐. 言訖稱三寶名奄然而滅. 後

有僧心知生處. 乃夢觀音金容數丈. 智者從

後而語僧曰. 汝疑決不. 再驗智者生西方矣

京師善導和尙

釋善導. 唐貞觀中周遊□宇心訪道津. 見西

河綽禪師行方等懺. 及淨土九品道場講觀

經. 導大喜曰. 此眞入佛之津要. 修餘行業迂

僻難成. 唯此觀門速超生死吾得之矣. 於是

篤勤精苦若救頭然. 續至京師擊發四部. 弟

子無問貴賤□屠沽輩亦激悟焉. 導每入佛

室合掌胡□. 一心念佛非力竭不休. 乃至寒

冷亦須流9汚. 此相狀表於至誠. 出卽爲人說

淨土法. 化諸道俗令發道心. 修淨土行無有

暫時不爲利益. 10三十餘年. 無別寢處. 不暫

經數: 一九七三

經名: 廬山蓮宗寶鑑卷第四

頁數: 三二三

上	欄

睡眠. 除洗浴外. 未嘗脫衣. 般舟行道禮佛方

等專爲己任. 護戒持品纖女不犯. 未嘗擧目

視女人. 絶意名利遠諸戱笑. 所行之處淨身

供養. 飮食衣服四事饒益. 皆不自享□將□

施. 好食送大[&FFFF]#供養徒衆. 唯食粗惡以自支

身. 乳酪醍□皆不飮□. 諸有□施將寫阿彌

陀經十萬餘卷. 所□淨土變相三百餘壁. 所

至見壞伽藍. 及故□塔寺皆悉營造. 燃燈續

明歲不絶. 三衣甁□不使人持洗. 始終無改

化諸有緣. 每自獨行不共衆去. 恐與人行談

論世事妨修行業. 其有暫申禮謁聞說少法.

或得同預道場親承敎訓. 或曾不見聞披尋

敎義. 或展轉授淨土法門者. 京華諸州僧尼

士女. 至有投身高嶺. 或委命深泉. 或自墮

高枝焚身供養. 略聞遠近百餘人. 諸修梵行

棄捨妻子. 誦阿彌陀經十萬. 至三十萬遍者.

念阿彌陀佛日得一萬五千至十萬遍者. 及

得念佛三昧往生淨土者不可知數. 或問導

曰. 念佛之善生淨土耶. 對曰. 如汝所念遂汝

所願. 於是導乃自念阿彌陀佛. 如是一聲

則有一道光明從其口出. 十聲至千百聲光

亦如之. 導謂人曰. 此身可厭諸苦逼迫. 情僞

變易無暫休息. 乃登所居寺前柳樹. 西向願

曰. 願佛威神驟以接我. 觀音勢至亦來助我.

令我此心不失正念. 不起驚怖不於彌陀法

中少生退墮. 願畢於其樹上端身立化. 時京

師士大夫傾誠歸信咸收其骨以菩. 高宗皇

帝知其念佛口出光明. 又知捨報之時精至

如此. 賜寺額爲光明焉. 天竺式懺主略傳云.

中	欄

阿彌陀佛化身. 自至長安聞涯水聲. 和尙乃

曰. 可1指念佛遂立五會敎廣行勸化人. 有至

信者見和尙念佛佛從口出. 三年後滿長安

城內皆受化. 念佛事見別傳. 後有法照大師

卽善導後身也. 德宗時於幷州行五會敎化

人念佛. 帝於長安常聞東北方有念佛聲. 遣

使尋覓至大康果. 見照師勸人念佛. 遂迎入

內用劉球繩床. 敎宮人五會念佛. 事彰本傳

矣

金臺法照大師

2釋法照. 唐大曆二年棲于迪州雲峰寺. 慈忍

戒定爲時所歸. 一旦於僧堂食. □中睹五色

雲雲中有寺. 寺之東北有大山. 山有[&FFFF]#. [&FFFF]#北

有石山. 門去可五里復有一寺. 金□題曰大

聖竹林寺. 照雖目睹而其心內尙懷隕穫. 他

日食時復於□中見五色雲. 雲現數寺無有

山林穢惡純金色界. 池臺樓觀衆寶間錯. 萬

菩薩衆而處其中. 中有諸佛嚴淨國土種種

勝相. 照欣所見因訪問之. 有嘉延曇暉二僧

曰. 聖神變化不可以凡情測. 若論山川面勢

乃五臺爾. 四年夏照於迪州湖東寺啓五會

念佛道場. 其年六月二日五色祥雲彌覆其

寺. 雲中亦有樓閣. 閣上有數梵僧. 身可丈

餘執□行道. 又見阿彌陀佛與二菩薩. 其身

高大等虛空界日旣暮矣. 照於道場之外遇

老人. 曰汝先發願於金色界禮覲大聖今何

輒止. 照曰. 時艱路難不止如何. 老人曰. 但能

□去則去之何其艱也. 照未暇對老人失焉.

照以所見勝異重發願曰. 願以此身奉覲大

下	欄

聖. 雖復火聚水河終無退3隋. 其年八月十三

日與同志數人. 由南嶽前去果無艱險. 五年

四月五日. 至五臺縣遙見寺南有數道光. 六

日達佛光寺一如□中所見略無差脫. 是夜

四更復有異光北來射照. 照不知所裁乃問

曰. 此何祥也吉凶焉在. 僧云. 此大聖不思

議光4攝汝身心何乃問也. 照聞之卽具威儀

前詣一寺. 寺之東北可五里果有山. 山有[&FFFF]#.

[&FFFF]#北有石門. 門傍有二童子. 一稱善財. 一稱

難陀. 引照入門北行. 幾五里見一金門. 門

上有樓. 其樓之側. 復有一寺. 寺門有大金□.

題曰大聖竹林寺. 寺之方圓可二十里一百

餘院. 院院皆有寶塔黃金爲地. 華臺玉樹充

滿其中. 照入寺之講堂. 見文殊在西普賢在

東. 皆5踞師子高座. 照於二菩薩前. 作禮問

曰. 末代凡夫智識淺劣. 佛性心地無由顯現.

未審修行於何法門最爲其要. 惟願大聖斷

我疑網. 文殊曰. 汝所請問今正是時. 諸修

6行門無如念佛. 我於過去劫中. 因念佛故得

於一切種7智. 是故一切諸法般若波羅蜜多.

甚深禪定. 乃至諸佛正遍知海. 皆從念佛而

生. 照曰當云何念. 文殊曰. 此世界西有阿

彌陀佛. 彼佛願力不可思議. 汝當繼念令無

間斷. 命終之後決定往生. 說是語時二大菩

薩. 舒金色臂以摩照頂. 與授記曰. 汝以念佛

不思議故. 畢竟證無上覺. 若善男女願疾出

離應當念佛. 時二菩薩互說伽陀照得聞8己

益加踊躍. 文殊又曰. 汝可往詣諸菩薩院巡

禮. 以承敎授. 照如其言歷請敎授. 次至七寶

經數: 一九七三

經名: 廬山蓮宗寶鑑卷第四

頁數: 三二四

上	欄

華園. 從其園出於大聖前作禮辭退. 且見向

者善財難陀二童子送至門外. 照復作禮擧

頭俱失. 至十三日照與五十餘僧. 往金剛窟

無著見大聖處. 忽見其地廣博嚴淨. 琉璃衆

寶以成宮殿. 文殊普賢可萬菩薩. 佛陀波利

亦在其中. 照得見已隨衆歸寺. 其夜三更於

華嚴院之西樓. 又見寺東巖壑之畔. 有五枝

燈大方尺餘. 照曰願分百燈以歸一面. 燈分

如願. 重願分爲千八. 八亦如之. 行行相當. 光

光相涉. 光中殊異遍於山野. 照又前詣金剛

窟願見大聖. 殆其三更見一梵僧. 自稱佛陀

波利. 引之入寺. 至十二月朔日. 於華嚴院入

念佛道場中. 載念文殊普賢二菩薩. 謂我畢

竟證無上覺. 又復記我念阿彌陀佛決定往

生. 於是一心念佛. 正念佛時□見前來梵僧

入道場. 云汝之淨土華臺現矣. 後三年華開

汝當往矣. 然汝所見竹林諸寺. 何爲不使群

生共知. 照聞之憶念昔時所見. 因得命匠刻

石兼於所見竹林寺處. 特建一寺號竹林焉.

寺之云畢. 照曰吾事畢矣. 吾豈久滯於此. 不

累日而卒焉

睦州少康法師

師[&FFFF]#雲仙都人. 母羅氏. 游[&FFFF]#湖峰. 得玉女捧

靑蓮花授之. 且曰此華吉祥. 授之於汝. 當生

貴子. 及生康日靑光滿室香似芙[&FFFF]#. 年十有

五誦法華楞嚴等經五部. 尋往越學究毘尼.

及聽華嚴瑜□諸論. 貞元初至洛下白馬寺.

見殿內文字累放光明. 康不能測卽探而取

之. 乃善導昔爲西方化導文也. 康曰若於淨

中	欄

土有緣. 當使此文光明再發. 此願未已果重

閃□. 康曰. 劫石可移而我之願1無易也. 遂

之長安善導影堂. 大陳□獻□見善導現於

空中. 謂康曰. 汝依吾敎利樂有情. 則汝之

功當生安養. 康聞如有所證. 南適江陵果願

寺. 路逢一僧曰. 汝欲化人念佛當往新定. 言

訖而隱. □到睦州人未從化. 康乃乞錢誘引

小兒曰. 能念阿彌陀佛一聲與汝一錢. 小兒

務得其錢念佛者衆. 師曰. 念佛十聲乃與一

錢. 如是一年大小貴賤凡見康者. 則曰阿彌

陀佛. 於是念佛之人盈溢道路. 貞元十年康

於烏龍山建淨土道場. 築壇三級聚人. 午夜

行道入道場. 時康自陞座. 令男女弟子面西

高聲念阿彌陀佛. 衆見師念佛一聲佛從口

出. 連念十聲若聯珠狀. 康曰汝等見佛不. 如

見佛者決生淨土. 其禮佛人亦有不見佛者.

貞元二十一年十月三日囑累道俗. 當於安

養起增進心. 於閻色提生厭離想. 此時見佛

眞我弟子. 言訖. 放異光數道奄然而逝. 塔於

臺子巖. 天2自德韶禪師重新之後之人多指

其塔爲善導焉

省常大師

師諱省常. 字造微. 顔氏子錢塘人. 十七歲

出家受具戒行謹嚴. 通大乘起信. 習天台止

觀法門. 續廬山遠公遺風. 宋淳化中住杭州

西湖昭慶寺. 專修淨業結淨行社. 相國向公

王文正公3且爲社首. 士大夫預會皆投詩頌

自稱淨行弟子. 師乃自刺指血和墨. 書華嚴

經淨行品. 每書一字三拜三圍□三稱佛名.

下	欄

刊板印成千卷分施千人. 又以□檀香雕造

毘盧遮那佛. 像成而□地合掌發誓願云. 我

與一千大衆八十比丘. 始從今日發菩提心.

窮未來際行菩薩行. 願盡此報身以生安養

國. 翰林承旨宋白撰碑. 翰林學士蘇易簡作

淨行品序. 狀元孫何題社客於碑陰. 孤山圓

法師作師行業記中引蘇公序曰. 予當布髮

以承其足. □身以請其法猶無嗔恨. 肉陋文

淺學而有吝惜哉. 宋公碑曰. 師慕遠公啓廬

山之淨社. 易蓮花爲淨行之名. 遠公當衰季

之時所結者半隱淪之士. 上人屬昇平之世

所交者多有德之賢. 方前則名士且多. 垂裕

則津梁曷已. 因二公之言想當時之盛亦可

槪見矣. 天禧四年正月十二日示寂壽六十

二

長蘆慈覺禪師

師諱宗□. 號慈覺. 襄陽人也. 父早亡. 母陳氏

鞠養於舅氏. 少習儒業志節高邁學問宏博.

二十九歲禮眞州長蘆秀禪師出家. 參通玄

理明悟如來正法眼藏. 元祐中住長蘆寺. 迎

母於方丈東室. 勸母剪髮. 甘旨之外. 勉進

持念阿彌陀佛. 日以勤志始終七載. 母臨終

際果念佛無疾吉祥而逝. 師自謂報親之心

盡矣. 乃製勸孝文. 列一百二十位. 撰葦江集

坐禪箴. 4仍遵廬山之規. 建蓮花勝會. 普勸

僧俗同修念佛. 導以觀想其次立法. 預會日

念阿彌陀佛. 自百聲至千聲. 千聲至萬聲. 回

向發願期生淨上. 各於日下以十字計之以

辦功課. 師一夕夢一人烏巾白衣風貌淸美.

經數: 一九七三

經名: 廬山蓮宗寶鑑卷第四

頁數: 三二五

上	欄

可三十許. 揖謂師曰. 欲入蓮花會告書一名.

師乃取會錄問曰何姓名. 答曰普慧. 書已. 白

衣又云. 家兄亦告上一名. 師曰令兄何名. 答

曰普賢. 言訖遂隱. 師覺已謂諸耆宿曰. 華嚴

經離世間品. 有普賢普慧二菩薩助揚佛法.

吾令建會共期西方. 感二大士幽贊. 乃以二

大士爲會首云. 於是遠近皆嚮化焉

永明壽禪師

師名延壽. 字沖玄. 號抱一子. 丹陽人. 父王氏

生而早異父母有諍. 卽從高榻奮身于地. 二

親息諍. 長爲儒十六歲獻吳越王齊天賦. 衆

推間世之才. 欲出家父母不聽. 遂剌心血陸

女斷□終期副心. 三十四歲依龍冊寺永明

大師落髮受具. 朝供衆夜習禪. 因覽智度論

云. 佛世一老人心出家. 舍利弗不許. 佛觀

此人□劫採樵. 爲虎所逼上樹失聲念南無

佛. 有此微善遇佛得度獲羅漢果. 師念世間

業繫衆生不能解脫. 惟念佛可以誘化. 乃印

彌陀塔四十萬本. 勸人禮念一日懺堂□旋

次. 忽普賢像前蓮華在手. 因思宿願進退未

決遂作二紙□. 一曰一心禪定. 一曰萬善生

淨土. 中夜冥心自期曰. 於此二途功行成者

須七度拈起. □得萬善生淨土□. 一無間隔.

於是每日誦經禮佛念佛說戒施食放生. 日

行利益事一百八件未嘗暫怠. 越王□淨慈

寺命住持. 賜智覺禪師號會三宗師德. 製

宗鏡錄一百卷. 萬善同歸集神棲安養賦等

九十七卷□行于世. 師志誠殷重專以念佛

勸人同生淨土. 世稱宗門之標準. 淨業之白

中	欄

眉臨終預知時至. 殊勝甚多□毘舍利鱗□

于身. 嘗有僧死1入冥. 見閻王殿左供養□僧

一Ｃ. 禮拜勤致云是永明壽禪師. 此人生西

方上品故禮敬之

天竺慈雲懺主

師諱遵式. 字知白. 姓葉台州臨海縣人也. 號

慈雲懺主. 其母乞靈於古觀音遂生法師. 初

住東掖山師義全. 十八祝髮. 先於禪林寺習

律. 繼入國淸普賢像前燃指誓習台敎. 學高

行苦名冠二浙. 博習敎觀專志安養. 嘗要期

般舟三昧九十日. 素苦學嘔血. 處道場兩足

皮裂2師以死自誓. 忽一日恍若夢寐見白衣

觀音. 垂手指口中引出數□. 又指間出甘露

注其口. 身心淸□自此宿疾頓愈. 出懺頂相

高寸餘. 雙手下垂過膝. 聲如鳴鐘皆與舊異

衆皆歎仰之. 師建下天竺寺數百間. 三經賊

難每□而火自滅. 乃願力堅固所致. 師當化

之日山中人見大星□3于靈鷲峰. 度弟子百

人. 學徒千數. 臨終界炷香瞻像而祝之曰. 十

方諸佛同住實際. 願住此實際受我一炷之

香. 諸佛證明往生安養. 或問其所歸者以淨

土寂光對之. 至其夕坐終當天聖年間也. 壽

六十九臘五十. 著往生淨土決疑行願二門.

及淨土懺法. 金光明觀音諸本懺儀行於世.

天台風敎益盛*于吳越者. 實資夫天竺慈雲

之德也. 觀決疑行願二門. 經曰十方諦心更

無餘乘. 唯一佛乘斯之謂歟. 懺主悟本性之

常寂光. 履唯心之佛土淨自利利他. 事理無

□著述數百篇. 每發言皆以淨土爲歸向之

下	欄

宗. 大闡諸經敎理普化一切. 自懺文傳流于

世. 往生淨土者不知其幾千萬人. 繼天台之

道. 贊淨土之化. 世未有也

文潞公傳

公姓文.  諱彦博. 守洛陽. 嘗致齋往龍安寺瞻

禮聖像. 忽見像壞墮地略不加敬. 但瞻視而

出. 傍有僧曰何不作禮. 公曰. 像旣壞吾將

何禮. 僧曰先德道. 譬如官路土人掘以爲像.

智者知路土. 凡人謂像生. 後時官欲行還將

像塡路. 像本不生滅路亦無新故. 公聞之有

省由是慕道甚力. 專念阿彌陀佛期生淨土.

晨4香夜坐未嘗少廢. 每發願曰. 願我常精

進勤修一切善. 願我了心宗廣度諸含識. 每

見一切人則勸以念佛. 誓結十萬人緣同生

淨土. 如如居士有頌贊曰. 知公膽氣大如天.

願結西方十萬緣. 不爲一身心言計. 大家齊

上渡頭船

潞府宗坦疏主

師俗姓申氏. 本貫潞州黎城人也. 自幼年於

本州延祥院出家. 禮僧道恭爲師. 年十六落

髮授具. 少通義學爲時所稱. 長而遍訪名師

廣弘知見. 自爾講林德譽垂五十年. 以大藏

爲遊息. 以圓頓作門庭. 先講圓覺等經. 後

集圓覺十六觀經等疏. 老年多於唐鄧汝穎

之間. 講淨土觀經. 兼勸人念佛心生安養. 是

時聽者如雲皆稟淨業. 後於唐州靑臺鎭誓

心安養. 念佛觀想以爲常住. 三業四儀未嘗

暫忘. 大宋政和四年四月二十七日. 忽於夢

中見彌陀化佛. 告曰. 汝說法只有六日在. 後

經數: 一九七三

經名: 廬山蓮宗寶鑑卷第四

頁數: 三二六

上	欄

當生淨土也. 師覺白衆曰. 吾修心安養. 似得

因緣相應. 適來化佛告我得生淨土敢不信

乎. 次日雖覺不預講唱不輟. 於當年五月初

四日丑時自知時至. 乃鳴鐘集衆告曰. 因緣

聚散固當有時. 淨土勝緣唯憑時刻. 幸望大

衆念佛助往. 又告曰享年七十六. 四大分離

處. 淨土禮彌陀永超三界苦. 言訖坐滅. 滿空

雷鳴白雲覆地. 從西而來三日方歇. 師先有

瑪瑙念珠一串. 臨終1盤於指上. 衆人竟不能

取. 感應事繁如別處說

慈照宗主

師諱子元. 號萬事休. 平江崑山茅氏子. 母

柴氏夜夢佛一尊入門. 次旦遂生. 因名佛來.

父母早亡. 投本州延祥寺志通出家. 習誦法

華經. 十九歲落髮. 習止觀禪法. 一日正定中

聞鴉聲悟道. 乃有頌曰. 二十餘年紙上尋. 尋

來尋去轉比吟. 忽然聽得慈鴉叫. 始信從前

錯用心. 於是利他心切發廣度願. 乃慕廬山

遠公蓮社遺風. 勸人歸依三寶受持五戒. 一

不殺二不盜三不□四不妄五不酒. 念阿彌

陀佛五聲以證五戒. 普結淨緣欲令世人. 淨

五根. 得五力. 出五濁也. 乃撮集大藏要言.

編成蓮宗晨朝懺儀. 代爲法界衆生禮佛懺

悔祈生安養. 後往澱山湖. □立蓮宗懺堂同

修淨業. 述圓融四土三觀. 選佛圖開示蓮宗

眼目. 四十六歲障臨江州. 逆順境中未嘗動

念. 隨方勸化卽成頌文. 目曰西行集. 乾道二

年壽聖高宗詔至德壽殿. 演說淨土法門. 特

賜勸修淨業. 蓮宗導師慈照宗主. 就錢塘西

中	欄

湖昌慶寺. 祝聖謝恩佛事畢回平江. 嘗發誓

言. 願大地人普覺妙道. 每2似四字爲定名之

宗. 示導敎人. 專念彌陀同生淨土. 從此宗風

大振. 師集彌陀節要. 法華百心. 證道歌. 風月

集行*于世. 三月二十三日. 於鐸城倪普建

宅. 告諸徒曰. 吾化緣已畢時當行矣. 言訖合

掌辭衆奄然示寂. 二十七日□毘舍利無數.

塔*于松江力及市五港吾覺昌宅. ○謚最勝

之塔

宋朝無爲子楊提刑

公諱傑. 字次公. 無爲郡人. 道號無爲子. 雄才

俊邁年少登科. 官至尙書主客郎提點兩浙

刑獄事. 而又尊崇佛法. 明悟禪宗江西臨濟

下棒喝之輩猶謂常流. 復闡揚彌陀敎觀接

誘方來括其所談. 乃謂衆生根有利鈍. 其近

而易知簡而易行者. 唯西方淨土也. 但能一

心觀念總攝散心. 仗彌陀願力直超安養. 更

無他趣決取成功矣. 龍樹所謂易行之道依

他力故也. 公作天台十疑論序. 王古直指淨

土決疑集序. 法寶僧監. 彌陀寶閣記. 安樂

國三十讚. 備陳西方要律. 誠爲萬世往生龜

鑑矣. 公有輔3道集專記佛乘. 東坡作序. 其

略曰. 無爲子宿稟靈機遍參知識. 凡所謂具

□羅眼者. 次公目擊而道存焉. 公晩年作監

司郡守. 乃□丈六彌陀尊像. 隨行觀念至壽

終時. 感佛來迎端坐而化. 辭世頌曰. 生亦無

可戀死亦無可捨. 太虛空中之乎者也. 將錯

就錯西方極樂. 宣和中有[&FFFF]#王夫人神遊淨

土. 見公坐蓮華上則往生必矣. 然則本朝士

下	欄

大夫洪贊淨方入正定聚者. 唯公□王敏仲

侍郎二人而已. 豈非天欲久其道. 世必生其

人者歟

龍舒居士王虛中

國學進士王日休. 字虛中君. 自行之智化他

之悲. 已見張于湖序文□不再述. 公龍舒人.

有淨土文. 因以爲號. 其文盛行天下. 修淨業

者莫不覽之. 乾道中廬陵李産弼. 染時疾垂

革棺槨已備. 忽夢一人神淸貌古. 以手按摩

肢體. 弼驚問. 答曰予龍舒居士也. 弼因以疾

告. 公曰. 汝起食白粥卽差矣. 又曰. 汝4還記

□仲雅敎汝捷徑不. 弼曰. 每日念佛不輟. 弼

覺因索白弼食之病果愈. 後見公□像儼如

夢睹. 弼敬重公稱生死骨肉. 遂遣子姪遠從

其學. 一日忽□曰. 居士於某夜講書罷如常

禮念. 至三鼓忽□聲稱阿彌陀佛數聲. 唱言

佛來接我. 屹然立化. 邦人此夜有夢二靑衣

引公西行者. 又三日前遍別道友勉修淨業.

有不復相見之語. 噫自非了唯心本性之道.

達生死變化之數. 不臻于是. 或疑李之夢因

想以成. 弼曰其指白粥愈病. 又安可欺哉. 時

丞相益國公周必大. 睹君奇跡製爲之贊曰.

皇皇然而無心. □□然而無憂. 閔頹風之將

墜. [&FFFF]#衆善以同流. 導之以仁義之源. 誘之

以寂滅之樂. 世知有作而莫識其無爲. 故中

道奄然而示人以眞覺. 李君謹愿無以報德.

遂刊公像幷事跡以傳遠. 自是廬陵家家供

事之

儀眞王侍郎

經數: 一九七三

經名: 廬山蓮宗寶鑑卷第五

頁數: 三二七

上	欄

王侍郎諱古. 字敏仲. 東都人也. 曾任尙書禮

部侍郎. 因作發運使. 遂居儀眞. 稟性至仁

寬慈愛物. 大弘佛敎開闡化原. □遇京師乃

尊宿叢林之淵藪. 嘗與之論道. 及游江西黃

龍翠巖. 與晦堂楊岐輩同爲禪侶深契宗旨.

又悟彌陀淨土法門之勝. 博考諸經深究往

生貫穿經文發明佛意. 乃作直指淨土決疑

集三卷. 楊次公提刑作□載之本傳. 侍郎纂

集大彌陀經四十八願. 十六觀經九品往生.

馬鳴菩薩大乘起信論. 忠國師對肅宗隨意

往生念佛三昧寶王論. 及諸經論. 備陳往生

淨士要門該羅具錄. 如稱念南無三十六萬

億一十一萬九千五百同名同號阿彌陀佛.

亦於藏經中. 節出至於諸菩薩論. 淨土法門

之要皆悉1編集. 侍郎平日修行觀念之心未

嘗間歇. 數珠持念常不去手. 行住坐臥悉以

西方淨觀爲佛事. 有僧神遊淨土. 見侍郎與

葛繁大夫. 同在淨土而作佛事. 乃往生安養

之證驗也. 弘通淨土開示要津. 助阿彌陀普

化一切. 自廬山十八賢之後繼此道. 以助佛

揚化者. 獨次公敏仲著名於當時流傳數百

世之下. 弘通彌陀大敎. 廣度攝化之盛無有

窮盡. 則晉代朝士之高致. 唯二公獨得之. 乃

能光顯前賢. 克繼其遺風也

已上諸祖得道宗師. □係大藏高僧傳往

生傳寶珠集中錄出. 如慈照宗主道化盛

行于世. 王臣僧俗悉皆2崇向念佛得道者

甚衆. 及觀諸傳錄中都不備載無文可考.

今搜訪慈照宗主事○已入集. 其餘應有

中	欄

一切在家出家念佛得道名行之士. 專3侯

高賢用心尋究實錄. 廣爲發揚卽當補入

刊行. 庶[&FFFF]#埋沒前修之德. 仰亦法門之光

幸也

廬山蓮宗寶鑑念佛正派卷第四(4終)

廬山蓮宗寶鑑念佛正信卷第五(六章)

念佛正信說

夫唯心樂國普遍十方. 自性彌陀圓融一智.

妙應於色聲之境. 流光於心目之間. 就中反

妄歸眞. 直下背塵合覺. 昔我法藏發弘誓. 啓

極樂之玄途. 故佛世尊指西方示韋提之妙

域. 是乃廣長舌覆而同贊. 諸餘經盡而獨留.

蓋以利生之喜捨心5增. 應化之慈悲量大. 敎

分九品乃別開方便之門. 觀明一心. 實徑直

還源之路. 聖凡際會6如久客歸於家鄕. 感

7應道交似稚子投於慈母. 昧斯至理觸類皆

迷. 信此圓談事無不達. 肉復慈光願攝佛力

難思. 順水乘船不勞自力. 推門落臼豈有他

哉. 有願必迎無機不被. 舟石可濟獄火頓消.

菩薩聲聞生彼者無量無數. 前賢後聖得道

者可□可尋. 8[&FFFF]#鵡頻伽尙有法音演唱. □飛

□動悉蒙敎化恩慈. 聖境非虛佛言不妄. 何

乃愛河浪底比溺而不憂. 火宅焰中焚燒而

不懼. 密織癡網. 淺智之刃莫能揮. 深種疑

根. 汎信之力焉能拔. 遂卽甘心伏意幸禍樂

災□誹淸淨之邦. 貪戀煩惱之世. 焦蛾爛[&FFFF]#

下	欄

自處餘女. 籠鳥[&FFFF]#魚□稱快樂. 皆由善力微

而業力勝. 信根少而罪根多. 是以三界茫茫

四生擾擾. 盡貪生而兀兀9孰解知歸. 悉逐業

以悠悠. 不心出要. 過去生死□石難窮. 未來

輪□芥城何盡. 匪夙生之有幸豈得遇於斯

因. [&FFFF]#鼓開囹圄之門宜應速出逢舟濟比淪

之難□可遲疑. 敬順金文善隨佛學. 不聞不

解者可痛可傷焉. □□五濁惡世四面火焚.

惟佛一人力能救10援旣聞妙法宜11植淨緣.

一念信誠萬德因種. 思齊先哲希悟眞常. 普

皆如說奉行盡心頂禮信受

斷疑生信

經云. 得爲人難. 六根完具難. 生中國難. 値佛

道難. 興信心難. 蓋嘗論信之難興者. 緣有

其疑也. 不斷其疑何由生信. 故金剛經云. 正

信希有. 法華經云. 以信得入. 王龐舒云. 佛爲

12人醫王能救一切病. 不能救命盡者佛能度

一切人. 不能度不信者. 蓋信者一念之眞誠

也. 若人心念要去身則隨去. 心念欲住身則

隨住. 是知此身隨心念動. 有念欲去而身被

牽繫者. 色身壞時惟一念而已. 一念到處則

無處不到. 所以一念信心念佛. 心生淨土則

必到淨土. 肉吾佛世尊諸大菩薩. 又有本誓

願力接引往生乎. 或問之曰. 今有一生持戒

念佛. 臨終不得生淨土者何也. 答曰. 此蓋信

力不深. 行願之有虧也. 兼不曾發菩提之大

心. 又不曾斷十惡之邪行. 雖曰修行未嘗言

行相應. 雖曰念佛未嘗淨念相繼. 旣無眞實

之功. 焉得淨土之都報也. 淨名經云. 隨其心

經數: 一九七三

經名: 廬山蓮宗寶鑑卷第五

頁數: 三二八

上	欄

淨則佛土淨. 六祖壇經云. 心中若無不善西

方去此不遙. 若懷不善之心念佛心生難到.

不斷十惡之心何佛而來迎. 請大師故. 見世

人不務淨心只是口念佛名. 於其心外心佛

妄想執著. 而不自淨其心. 心造諸惡是謂自

喪其佛. 又何更別心佛哉. 所以道迷卽衆生

悟卽佛也. 圓通法門云. 憶佛念佛現1前當來

必定見佛. 蓋憶念者是心念也. 信心淸淨. 信

行願俱備也. 楞嚴云. 一根旣返源六根成解

脫. 十惡化爲十善. 六識化六神通. 所以正

信心中憶念佛名. 淨念相繼自性彌陀現前.

此感彼應臨命終時. 安得不見佛而生淨土

乎. 凡修淨業者. 當信佛之言. 而行佛之行.

心口旣不相違. 因果決然不昧耳. 若也聞而

不信信而不行. 2由□□之不充飢也. 心旣無

信則生疑謗. 旣興疑謗則自昧其心. 自昧其

心則淨土遠之遠矣. 故香山周居士. 述慈照

蓮宗懺序云. 導師者化物有方誨人存理. 以

深信爲能入破諸闡提. 專念佛爲行門令心

不亂. 加菩提願心爲根本度脫衆生. 備此三

者乃極樂佛土上上品之可登. 毘盧果海流

流而易到也. 又云. 此事人人本具箇箇圓成.

無信行願三字因玆淪墜. 嗚呼凡爲人者. 不

在福德不在尊貴. 不在聰明不在相貌. 但具

信行願者. 乃生淨土之資糧也. 四料3棟云.

從是西方過十萬億佛土有世界名曰極樂.

是約遠也. 若一念信心念佛卽到西方. 是約

近也. 故云亦近而亦遠在人之信願. 信不隔

絲女疑而生死轉. 又云. 從是西方過□□十

中	欄

萬程. 資糧若具足何愁去不成是也. 所以道

信爲萬善之首. 信爲百行之宗. 華嚴以十信

爲成佛之始. 法華以正信爲入道之門. 五根

以信根爲先. 五力以信力爲最. 是故三世諸

佛諸大菩薩歷代祖師. 修諸功行具大願力

入佛境界成就菩提. 未有不從這箇信字而

入也. 鸞法師遇留支觀經. 卽焚仙經. 而修

淨業豈不是這信字也. 白侍郎行也彌陀. 坐

也彌陀. 不出這信字也. 蘇學士佩帶彌陀□

像. 行坐隨身. 言是西方公據者. 蓋亦不出

這信字也. 張善和一生殺牛. 臨終自見地獄

相現. 遇僧敎令念阿彌陀佛. 念未十聲見佛

接引往生淨土. 卽脫地獄. 豈不是信得及而

致然耶. 華嚴經云. 信爲道元功德母. 信能長

養諸善根. 信能超出衆魔路. 信能得入三摩

地. 信能解脫生死海. 信能成就佛菩提. 嗟乎

今時齋人信持戒而不信念佛. 信奉佛不信

往生淨土. 是皆自失其大利也. 諒哉人天路

上以福爲先. 生死海中念佛第一. 今有欲快

樂人天而不修福. 欲出離生死而不念佛. 是

猶鳥無翼而欲飛. 木無根而欲茂. 奚4可得

哉. 凡我同盟切須深信諸佛所說. 眞實非虛.

脫苦良方無如念佛. 專修淨業期出輪□. 時

不待人愼勿疑悔. 可謂此身不向今生度. 更

向何生度此身

勸發信心

夫阿彌陀佛者. 諸佛中尊四生之父. 歸信者

滅罪河沙. 稱念者得福無量. 凡欲念佛要起

信心. 若無信心空無所獲. 是故肇法師云. 是

下	欄

事如是者信之相也. 是事不如是者不信之

相也夫信爲入道之初宗. 智爲究竟之玄術.

諸經首稱如是者信也. 後曰奉行者智也. 故

彌陀經云. 若有信者應當發願生彼國土. 此

是釋迦本師勸信處. 又云. 汝等當信是稱讚

不可思議功德. 此是六方諸佛勸信處又云.

若人種善根疑則花不開. 信心淸淨者花開

卽見佛. 此是往生論勸信處. 又云. 信者順之

詞. 信則所言之理順. 順則師資之道成. 經

無□約非信不傳. 此是肇法師勸信處. 又云.

念佛法門不問道俗. 不論男女不拘貴賤. 修

此法者唯要信心. 此是大行和尙勸信處. 問

曰. 旣言信者未知信何法門. 答曰. 信意者

信憑經中佛說念佛定生淨土. 信念佛定滅

諸罪. 信念佛定得佛護. 信念佛定得佛證. 信

念佛臨終定得佛來迎接. 信念佛不問衆生.

同信之人皆得往生. 信念佛往生定得不退

地. 信念佛生淨土. 定不墮三惡道. 所以勸信

念佛. 受此法持此念. 則往生淨土必矣. 故

大行和尙遣念佛人. 心唯信佛. 佛則知之他

心通故. 口惟稱佛. 佛則聞之天耳通故. 身惟

禮佛. 佛則見之天眼通故. 是以大行和尙以

此念佛法. 勸人生信心也. 又喩云. 信心者

猶如深栽果樹. 根深故風吹不動. 後著果實

濟人飢渴. 念佛之人亦復如是. 要由深信得

到西方. 若無信心空無所獲. 是故經言. 十住

菩薩一起信心念佛之後. 縱遇惡緣寧捨身

命不退信故. 維摩云. 深信堅固猶如金剛. 法

珍普照如雨甘露. 念佛三昧從深信生. 君看

經數: 一九七三

經名: 廬山蓮宗寶鑑卷第五

頁數: 三二九

上	欄

淨土□沙佛. 盡是當年正信人

天竺慈雲式懺主往生正信偈

稽首西方安樂刹	彌陀世主大慈尊

我依種種修多羅	成就往生決定信

住大乘者淸淨心	十念念彼無量壽

臨終夢佛定往生	大寶積經如是說

五逆地獄衆火現	値善知識發猛心

十念稱佛卽往生	十六觀經如是說

若有歡喜愛樂心	下至十念卽往生

若不爾者不成佛	四十八願如是說

諸有聞名生至心	一念回向卽往生

唯除五逆謗正法	無量壽經如是說

臨終不能觀及念	但作生意知有佛

此人氣絶卽往生	大法1鼓經如是說

一日一夜懸繒蓋	專念往生心不斷

臥中夢佛卽往生	無量壽經如是說

晝夜一日稱佛名	慇懃精進不斷絶

展轉相勸同往生	大悲經中如是說

一日二日至七日	執持名號心不亂

佛現其前卽往生	阿彌陀2經如是說

若人聞彼阿彌陀	一日二日若過等

繫念現前卽往生	般舟經中如是說

一日一夜六時中	五體禮佛念不斷

現見彼佛卽往生	鼓音王經如是說

十日十夜持齋戒	縣繒□蓋然香燈

繫念不斷得往生	大彌陀經如是說

若人專念一方佛	或行或坐七七日

現身見佛卽往生	大集經中如是說

若人自誓常經行	九十日中不坐臥

中	欄

三昧中見阿彌陀	佛立經中如是說

若人端坐正西向	九十日中常念佛

能成三昧生佛前	文殊般若如是說

我於衆經頌少分	如是說者無窮盡

願同聞者生正信	佛語眞實不欺□

佛旣顯言易往生	幸各正信無疑惑

天台智者大師淨土十疑論3□

夫四果之明不能測如來之奧. 十地之聖不

能窮極果之妙. □玆凡夫生無慧目. 陷三界

有必固之妄. 指淨土謬難轉之疑. 疑之於身

知五[&FFFF]#之未滅. 疑之於心知萬惑之未遣. 疑

之於行知六度之未濟. 由漂比未濟之行. 期

濟於已濟之域. 在於其己猶惑之. 肉他人哉.

此物情難信爲道俗所共疑也. 隋智者大師

心4興物冥. 智將神會. 乘時翼敎異跡由著.

因其所異考其所證. 不知其三賢之人乎. 十

聖之人乎. 其爲應正等覺妙神化于難思乎.

蓋亦思之不能知也. 但大師念定總持昭5[&FFFF]#

行業期生淨土. 間無容髮發大師之所有.

存者其十疑之文乎. 然其文遠取諸經. 近取

諸論. 去就其意以取諸傳. 無離經以備事. 無

飾辭以增巧. 審辭達意. 能極九品之所生. 乃

見大師之用心也. 見大師之心者. 其於淨土

之有疑. 所謂高天無雲群星列彩. 經紀之所

相殊. □次之所相異. 粲粲然無一而隱者也.

予得其文載念能仁所稱淨土者. 累焉諸佛

證而成之者. 或舌相以覆大千. 或潮音而演

梵說. 余雖陋學不得以相輝映烏可無言哉.

故於論首略陳一二以□予所懷. 雖辭膚理

下	欄

淺不足起大師之化. 在其先佛證成之義且

有歸矣

無爲楊提刑直指淨土決疑序

大願聖人從淨土來. 來實無來. 深信凡夫往

淨土去. 去實無去. 彼不來此. 此不往彼. 而其

聖凡會遇. 兩得交際者何也. 彌陀光明如大

圓月遍照十方. 水澄而淸則月現全體. 月非

趣水而遽來. 水動而濁則月無定光. 月非捨

水而遽去. 在水則有淸濁動靜. 在月則無取

捨去來. 故華嚴解脫長者云. 知一切佛猶如

影像. 自心如水. 彼諸如來不來至此. 我亦

不往彼. 我若欲見安樂世界阿彌陀佛隨意

卽見. 是知衆生注念定見阿彌陀佛. 此乃稱

性實言非權敎也. 淨土無欲非欲界也其國

地居非色界也. 生有形6相非無色界也. 一切

衆生未寤正覺處大夢中. 六道升比未嘗休

止. 諸天雖樂報盡相衰. 修羅方嗔戰爭互勝.

旁生飛走□食相殘. 鬼神幽陰飢渴困逼. 地

獄長夜痛楚號呼. 得生人趣固已爲幸. 然而

生老病死衆苦□纏. 惟是淨邦更無諸苦. 蓮

苞7託質無生苦也. 寒暑不遷無老苦也. 身

無分段無病苦也. 壽命無量無死苦也. 無父

母妻子無愛別離苦也. 上善人聚無怨憎會

苦也. 花[&FFFF]#香食珍寶受用無心不得苦也. 觀

照空寂無[&FFFF]#苦也. 悲濟有情欲生則生. 不住

寂滅非二乘也. 智照生死得不退轉非凡夫

也. 三界蕩然. 譬如四裔丘陵坑坎腐穢所積.

溪壑阻絶孰爲津梁□有狂人迷路. *于此惡

獸□魅惱害. 雜居刀兵水火. 或時傷暴風霜

經數: 一九七三

經名: 廬山蓮宗寶鑑卷第六

頁數: 三三○

上	欄

霹靂凌□□□罔知城域可以庇覆. 飮食衣

服未或充足. 甘受是苦不心安樂. 有佛釋迦

是大導師. 指淸淨土是安樂國. 無量壽佛是

淨土師. 爾諸衆生若生彼土則無諸惱. 不聞

知者固可哀憐. 亦有善士發三種心. 不心生

者尤可嗟惜. 一曰. 吾當超佛越祖. 淨土不足

生也. 二曰. 處處皆淨土西方不必生也. 三曰.

極樂聖域. 我輩凡夫不能生也. 夫行海無量.

普賢願見彌陀佛國雖空. 維摩常修淨土. 十

方如來有廣舌之讚. 十方菩薩有同往之心.

試自忖量孰與諸聖. 謂不足生者何其自欺

哉. 至如龍猛祖師也. 楞伽經有預記之文. 天

親敎宗也. 無量論有心生之偈. 慈恩通讚首

稱十勝. 智者析理明辯十疑. 彼皆上哲精進

往生. 謂不必生者何其自慢哉. 火車可滅舟

石不比. 現華報者莫甚於張□. 十念而超勝

處. 入地獄者莫速於雄俊. 再甦而證妙因. 世

人愆尤未必若此. 謂不能生者何其自棄哉.

般舟三昧經云. 跌陀和菩薩問佛. 未來衆生.

云何得見十方諸佛. 佛敎令念阿彌陀佛. 卽

見十方諸佛. 寶積經云. 他方衆生聞無量壽

如來名. □至能發一念淨信. 歡喜愛樂所有

善根回向願生彼國者. 隨願皆生得不退轉.

此皆佛言也. 不信佛言. 何言可信. 不生淨土.

何土可生. 自欺自慢自棄己靈流入輪□是

誰之咎. 四十八願悉爲度生. 一十六觀同歸

繫念. 一念旣信已投種於寶池. 衆善相資定

化生於金地. 母輒悔1隋誤認疑城. 卽時蓮開

得解脫道. 唯心淨土自性彌陀. 大光明中決

中	欄

無魔事. 決疑2諸者王敏仲侍郎之編也. 開釋

疑情徑超信地. 其載要旨最爲詳審. 蓋安養

國之鄕導也. 若登彼3岸舟固可忘. 來者問津

斯言母忽

廬山蓮宗寶鑑念佛正信卷第五4(終)

廬山蓮宗寶鑑念佛正行卷第六

(一十四章)

念佛正行說

夫常光界本無色象有應則形. 菩提道旣闢

要途非行不至. 維摩經云. 五百長者子寶積.

白佛言. 我已發阿□ 多羅三□三菩提心. 願

聞得佛國土淸淨. 願說菩薩淨土之行. 佛言.

寶積. 衆生是菩薩淨土. 肇法師云. 至人空

洞無象應物故形. 形無常體肉國土之有常

乎. 蓋群生萬端行業不同殊化異5被致令報

應不一. 是以淨者應之以寶玉. 穢者應之以

砂礫. 美惡自彼於我無定. 無定之土乃曰眞

土. 然則土之淨穢繫乎衆生. 故曰衆生之類

是菩薩淨土也. 夫如來淨土者以無方爲體.

故雜行衆生同視異見. 異見故淨穢所以生

焉. 無方故眞土所以形焉. 若夫取其淨穢者

衆生之報也. 本其無方者佛土之眞也. 豈曰

殊域異處凡聖二土. 然後辨其淨穢哉. 道生

法師曰. 淨土行者行致淨土非造之也. 若欲

造於土者衆生類矣. 容以濫造不得不先明

造本. 以表致義然後說行. 羅什法師曰. 寶

下	欄

積問淨土之相. 世尊答言. 衆生是菩薩淨土

者. 蓋說果上之因也. 淸□國師云. 諸佛心內

衆生新新作佛. 衆生心中淨土念念證眞. 經

云. 菩薩隨所化衆生. 取於淨國土. 爲饒益

諸衆生故. 譬如有人欲於空地造立宮室隨

意無□. 若於虛空終不能成. 菩薩如是爲成

就衆生. 故願取佛國非於空也. 當知直心深

心大乘心是菩薩淨土. 肇法師曰. 土之淨者

必由衆生. 衆生之淨必因衆行. 行淨則衆

生淨. 衆生淨則佛土淨. 此必然之理不可差

也. 土無□曲乃出於直心. 故曰直心是菩薩

淨土. 直心謂質直無諂. 此心乃萬行之本. 生

法師曰. 樹心種德深固難拔深心也. 乘八萬

行兼載天下. 不遺一人大乘心也. 此之三心

始學之行也. 欲弘大道要先直心. 心旣眞直.

然後入行能深. 入行旣深則廣運無涯. 此三

心爲之次序也. 備此三心. 次修六度以至萬.

行. 什法師曰直心者誠實心也. 發心之始在

於誠實. 道識彌明名爲深心. 正趣佛慧名

大乘心. 經云布施持戒忍辱精進禪定智慧

是菩薩淨土. 四無量心四攝法是菩薩淨土.

方便是菩薩淨土. 三十七品是菩薩淨土. □

向是菩薩淨土. 十善是菩薩淨土. 如是寶積

菩薩隨其直心則能發行. 隨其發行則得深

心. 隨其深心則意調伏. 隨意調伏則如說行.

隨如說行則能回向. 隨其回向則有方便. 隨

其方便則成就衆生. 隨成就衆生則佛土淨.

隨佛土淨則說法淨. 隨說法淨則智慧淨. 隨

智慧淨則其心淨. 隨其心淨. 則一切功德淨.